Mats Larsson

Mats Larsson (født 20. mars 1980 i Järna er en svensk langrennsløper. Larsson er sønn av langrennsløperen Gunnar «Hulån» Larsson og konkurrerer for Åsarna IK.

Larsson deltok i sitt første løp i verdenscupen 27. november 1999, i Kiruna på 10 km klassisk, der han ble nummer 50. Han har stått på seierspallen i verdenscupen tre ganger, og fem ganger i stafett. Samtlige individuelle pallplasseringer er i klassisk sprint. Larssons beste distanseløp i verdenscupen er fra Valdidentro i Italia, da han i februar 2009 endte på sjuendeplass i 15 km klassisk.

I 2005 i Oberstdorf deltok Larsson i sitt første VM da han ble nummer 62 på 15 km klassisk. Han fortsatte mesterskapet med å bli nummer seks på sprinten, og han gikk for Sveriges stafettlag som kom på sjuendeplass. Han har deltatt i tre VM. Størst suksess hadde han i Sapporo-VM i 2007 da han tok sølvmedalje på sprinten. I Liberec 2009 deltok Larsson bare i sprintstafetten sammen med Emil Jönsson. De ble nummer seks, 3,8 sekunder fra medalje.

Larsson har gått to løp i OL-sammenheng, begge i Torino 2006. På 15 km i klassisk stil ble han nummer 19, og på stafetten gikk han startetappen for det svenske laget som tok bronse.

 Referanser 

 Eksterne lenker 

 Offisiell hjemmeside – Mats Larsson

Kategori:Svenske langrennsløpere
Kategori:Olympiske bronsemedaljevinnere for Sverige
Kategori:Olympiske medaljevinnere i langrenn
Kategori:Deltakere under Ski-VM 2005
Kategori:Medaljevinnere under Vinter-OL 2006
Kategori:Deltakere for Sverige under Vinter-OL 2006
Kategori:Langrennsløpere under Vinter-OL 2006
Kategori:Deltakere under Ski-VM 2007
Kategori:Deltakere under Ski-VM 2009
Kategori:Personer fra Södertälje kommun